
ΠΡΟΕΔΡΙΚΑ ΔΙΑΤΑΓΜΑΤΑ 

195. Τροποποίηση και συμπλήρωση του Β.Δ/τος 207/31.3.65 

«Περί' συστάσεως Ταμείου ασφαλίσεως Προσωπικού 
ΕΤΒΑ» (ΦΕΚ 52) όπως τροποποιημένο ισχύει. 

196. Τροποποίηση της παρ. 2 του άρθρου 13 του καταστατικού 

του Ταμείου Προνοίας Δικηγόρων Αγρίνιου. 

197. Τροποποίηση ορισμένων διατάξεων του καταστατικού του 

Ταμείου Προνοίας Δικηγόρων Πειραιά. 

198. Διαγωνισμός για την πλήρωση θέσεων Παρέδρων Πρωτο¬ 
δικείων Διοικητικών Δικαστηρίων . 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 93/2.2.89 αρμοδιότητας Υπουρ¬ 
γείου Εμπορικής Ναυτιλίας . 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση και συμπλήρωση του Β.Δ/τος 207/31.3.65 «Περί συ¬ 
στάσεως Ταμείου ασφαλίσεως Προσωπικού ΕΤΒΑ» (ΦΕΚ 52) όπως 

τροποποιημένο ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 του Ν.Δ. 4366/1964 «Περί ιδρύ- 
σεως Ελληνικής Τραπέζης Βιομηχανικής Αναπτύξεως» (Α’ 158). 

2. Τις διατάξεις του άρθρου 6 του Δευτέρου Κεφαλαίου του Ν.Δ. 
1369/1973 «Περί μετατροπής της Ελληνικής Τραπέζης Βιομηχα¬ 
νικής Αναπτύξεως εις Ανώνυμον Τραπεζικήν Εταιρείαν» (Α' 72). 

3. Τις διατάξεις του εδαφίου α της παρ. 3 του άρθρου 1 του Π.Δ/ 
τος 231/1986 «Περιορισμός συναρμοδιοτήτων κατά την έκδοση 
διοικητικών πράξεων σε αντικείμενα αρμοδιότητας Υπουργείου 
Υγείας, Πρόνοιας και Κοινωνικών Ασφαλίσεων Γενικής Γραμμα¬ 
τείας Κοινωνικών Ασφαλίσεων» (Α' 97). 

4. Τις διατάξεις των άρθρων 23 παρ. 1 στοιχ. στ, 24 παρ. 1 και 
παρ. 2 στοιχ. γ, 26 παρ. 1 και 27 παρ. 1 στοιχ. δ του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την 904/30.11.1988 Κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλίσεων 
(Β' 863). 

6. Τις διατάξεις της παρ. 5 του άρθρου 14 του Π.Δ/τος 105/ 
1988 «Οργανισμός της Γενικής Γραμματείας Κοινωνικών Ασφαλί¬ 


σεων του Υπουργείου Υγείας, Πρόνοιας και Κοινωνικών Ασφαλί¬ 
σεων» (Α' 46). 

7. Τη γνώμη του Διοικητικού Συμβουλίου της ΕΤΒΑ που διατυ¬ 
πώθηκε στην 77/7.11.85 απόφασή του. 

8. Την απόφαση του Διοικητικού Συμβουλίου του Ταμείου Ασφα- 

1 λίσεως Προσωπικού ΕΤΒΑ που ελήφθη στην 330/27.6.85 συνε¬ 
δρίασή του. 

2 

9. Τη γνώμη του Συμβουλίου Κοινωνικής Ασφάλειας που διατυ- 
3 πώθηκε στην 26/2.11.88 συνεδρίαση της ΚΕ Περιόδου. 

^ 10. Τη γνωμοδότηση 78/1989 του Συμβουλίου της Επικρά¬ 

τειας, με πρόταση του Υφυπουργού Υγείας, Πρόνοιας και Κοινωνι¬ 
κών Ασφαλίσεων, αποφασίζουμε: 

Άρθρο 1 

1. Στο τέλος της παραγράφου 1 του άρθρου 17 του Κανονισμού 
του ΤΑΠ-ΕΤΒΑ (Β.Δ. 207/65) προστίθεται εδάφιο ζ, που έχει ως 
εξής: 

«ζ. Ανεξαρτήτως χρόνου υπηρεσίας εφόσον, η σύμφωνα με το πιο 
πάνω εδάφιο διαπιστούμενη πλήρης, ανικανότητα για οποιαδήποτε 
εργασία, προκλήθηκε από τρομοκρατική ή εγκληματική ενέργεια 
εναντίον του ασφαλισμένου λόγω της υπαλληλικής του ιδιότητας ή 
της ενασκήσεως των καθηκόντων του». 

2. Στο τέλος του άρθρου 18 προστίθεται παρ. 5, που έχει ως εξής: 

«5. Επίσης δικαιούνται σύνταξης η χήρα και τα παιδιά του θανό- 
ντος ασφαλισμένου του οποίου ο θάνατος προκλήθηκε από τρομο¬ 
κρατική ή εγκληματική ενέργεια εναντίον του, λόγω της υπαλληλι¬ 
κής του ιδιότητας ή της ενασκήσεως των καθηκόντων του, σύμφωνα 
με τους όρους και τις προϋποθέσεις των πιο πάνω παραγράφων, 
εκτός του χρονικού περιορισμού της δετούς συνταξίμου υπηρεσίας 
και της τριμήνου εγγάμου συμβιώσεως». 

3. Στην παράγραφο 5 του άρθρου 19 προστίθεται εδάφιο ε που 
έχει ως εξής: 

«ε. Η σύνταξη των σύμφωνα με το εδάφιο ζ της παρ. 1 του άρθρο 
17, δικαιούχων και των δικαιοδόχων της παρ. 5 του άρθρου 18, 
υπολογίζεται με βάση τις συντάξιμες αποδοχές που θα είχε ο ασφαλι¬ 
σμένος κατά την έξοδό του από την υπηρεσία, λόγω ορίου ηλικίας ή 
λόγω συμπληρώσεως 35ετίας ανάλογα ποιο θα προηγείτο αν δεν 
συνέβαινε η εγκληματική ενέργεια, επί 35 έτη συντάξιμης υπηρεσίας 
και με τα ποσοστά συντάξεως που ισχύουν. 

Άρθρο 2 

Η ισχύς του διατάγματος αυτού αρχίζει από την 1.1.1990. 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και την εκτέλεση του παρόντος διατάγ¬ 
ματος. 

Αθήνα, 6 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ χ 

-φ- 

( 2 ) 

Τροποποίηση της παρ. 2 του άρθρου 13 του καταστατικού του Ταμείου 

Προνοίας Δικηγόρων Αγρίνιου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/1936 
(ΦΕΚ 390 τ.Α’). 

2. Τις διατάξεις της παρ. 1 του άρθρου 1 του Ν. 753/1948 (ΦΕΚ 
203 τ.Α’). 

3. Τις διατάξεις των άρθρων 23'παρ. 1, 24 παρ. 1 στοιχ. γ’, 26 παρ. 

1 και 27 παρ. 1 στοιχ. δ' του Ν. 1558/1985 (ΦΕΚ 137 τ.Α'). 

4. Τις διατάξεις του άρθρου 14 του Π.Δ/τος 105/1988 (ΦΕΚ 46 
τ·Α·). 

5. Τις διατάξεις του άρθρου 7 του Ν. 1275/1988 (ΦΕΚ 100 τ.Α') 
όπως συμπληρώθηκαν με τις διατάξεις του άρθρου 43 του Ν. 1469/ 
1984 (ΦΕΚ 111. γ,.Α). , 

6. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863 
τ.Β'). 

7. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 30ή/7.12.88 συνεδρίασή του της ΚΕ' περιόδου. 

8. Την 130/1989 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: . 

Άρθρο 1 

Κυρώνεται η από 21 Μαρτίου 1988 απόφαση της Γενικής Συνέλευ¬ 
σης των μελών του Δικηγορικού Συλλόγου Αγρίνιου, για την τροποποί¬ 
ηση της παρ. 2 του άρθρου 13 του καταστατικού του Ταμείου Προνοίας 
Δικηγόρων Αγρίνιου που κυρώθηκε με το από 16/26.9.1949 Β.Δ/. 
γμα (ΦΕΚ 228 τ.Α') και ισχύει μετά την τελευταία τροποποίησή της με 
το Π.Δ/γμα 242/7.7.86 (ΦΕΚ 117 τ.Α’), η οποία έχει ως εξής: 

«2. Στα εξερχόμενα μέλη του Ταμείου Καταβάλλεται για κάθε συ¬ 
μπληρωμένο έτος δικηγορίας και ενεργού συμμετοχής στο Ταμείο, το 
ποσό των δραχμών σαράντα χιλιάδων (40.000), ως εφάπαξ βοήθημα». 

Άρθρο 2 

Η ισχύς του Δ/τος αυτού αρχίζει από 21.3.1988. 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και την εκτέλεση του παρόντος διατάγμα¬ 
τος. 

Αθήνα, 6 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 

Τροποποίηση ορισμένων διατάξεων του καταστατικού του Ταμείου 

Προνοίας Δικηγόρων Πειραιά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/36 
(ΦΕΚ 390 τ.Α'). 

2. Τις διατάξεις της παρ. 1 του άρθρου 1 του Ν. 753/48 (ΦΕΚ 203 
τ.Α').· 

3. Τις διατάξεις των άρθρων 23 παρ. 1, 24 παρ. 1 στοιχ. γ’, 26 παρ. 
1 και 27 παρ. 1 στοιχ. δ' του Ν. 1558/85 (ΦΕΚ 137 τ. Α'). 

4. Τις διατάξεις του άρθρου 14 του Π. Δ/τος 105/88 (ΦΕΚ 46 
τ.Α’). 

5. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863 
τ.Β'). 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 30η/7.12.88 συνεδρίασή του της ΚΕ' περιόδου. 

7. Την 156/1989 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο μόνο 

Κυρώνεται η από 29.6.1988 απόφαση της Γενικής Συνέλευσης των 
μελών του Δικηγορικού Συλλόγου Πειραιά, για την τροποποίηση ορι¬ 
σμένων διατάξεων του καταστατικού του Ταμείου Προνοίας Δικηγόρων 
Πειραιά, που κυρώθηκε με το από 3/8.4.1937 Β. Δ/γμα (ΦΕΚ 133 
τ.Α') και έχει ως εξής: 

1) Το εδάφιο Θ' του άρθρου 4 όπως ισχύει μετά την τροποποίησή του 
με το Π. Δ/γμα 155/1986 (ΦΕΚ 60 τ.Α'), τροποποιείται ως εξής: 

«Θ. 1. Ειδικά τέλη τα οποία καταβάλλονται, όπως ορίζεται παρα¬ 
κάτω, η δε παράλειψη της καταβολής τους συνεπάγεται το απαράδεκτο 
του σχετικού εγγράφου και της παράστασης του πληρεξουσίου του δια- 
δίκου και των οποίων η καταβολή δεν επιβαρύνει τους διαδίκους ιδιώ¬ 
τες (Α.Ν. 87/1936, άρθρο 1 παρ. 5) εκτός αν παρίστανται χωρίς πλη¬ 
ρεξούσιο δικηγόρο (άρθρο 3 παρ. 1 του Ν. 1229/1944 (ΦΕΚ 39/44 
και άρθρο 1 του Ν.Δ. 466/1974 (ΦΕΚ 187/74). 

ΣΤΑ ΠΟΛΙΤΙΚΑ ΔΙΚΑΣΤΗΡΙΑ 
ΕΙΡΗΝΟΔΙΚΕΙΟ 

1. Σε κάθε δικόγραφο, ή διαδικαστικό έγγραφο, καθώς και σε κάθε 
αίτηση περιλαμβανομένων των αιτήσεων περί ασφαλιστικών μέτρων 
νομής ή κατοχής και αιτήσεις για σύγκληση συγγενικού συμβουλίου 
(εκτός από εκείνες για έκδοση πιστοποιητικού ή αντιγράφου, για τις 
οποίες παρακάτω υπ’ αριθμ. 14), η ένσταση ή προσφυγή ή κλήση μάρ¬ 
τυρα ή πραγματογνώμονα ή τεχνικού συμβούλου ή γνωστοποίηση αυ¬ 
τών ή σε οποιοδήποτε άλλο έγγραφο, που γίνεται κατάθεσή τους και 
απευθύνονται στο Ειρηνοδικείο ή στον Ειρηνοδίκη ή στον Προϊστάμενο 
του Ειρηνοδικείου ή στο Γραμματέα του Ειρηνοδικείου σε κάθε παρά¬ 
σταση στα προαναφερόμενα Δικαστήρια, Δικαστές και Δικαστικές Αρχές 
και Όργανα, σε κάθε παραγγελία για επίδοση επιταγής για εκτέλεση 
απόφασης, ή πρακτικών ή οποιουδήποτε άλλου τίτλου εκτελεστού, των 
προαναφερόμενων Δικαστηρίων, Δικαστών και Δικαστικών Αρχών, και 
Οργάνων, σέ κάθε εντολή για εκτέλεση αυτών, σε κάθε κατασχετήριο 
στα χέρια τρίτου με βάση αυτά, σε κάθε έκθεση ή δήλωση τρίτου, στα 
παραπάνω Δικαστήρια, Δικαστές και Δικαστικές Αρχές και Όργανα, 
στο πινάκιο του πιο πάνω Δικαστηρίου για κάθε εγγραφή, δραχμές 
120 . 

Σε κάθε έφεση κατ’ αποφάσεων του Δικαστηρίου αυτού δραχμές 200 
σε κάθε δε αναίρεση κατ’ αυτών δραχμές 800. 

Σε παραγγελία για επίδοση επιταγής για εκτέλεση ή κατασχετηρίου 
στα χέρια τρίτου, ταυτόχρονα σε περισσότερα πρόσωπα, γίνεται επικόλ- 

ληση τέλους στο ένα μόνον από τα επιδιδόμενα, μνημονεύεται όμως η 
επικόλληση αυτή στα άλλα. 

' ΠΡΩΤΟΔΙΚΕΙΟ 

2. Σε κάθε δικόγραφο, ή διαδικαστικό έγγραφο, ή δήλωση παύσης 
πληρωμών ή οποιαδήποτε άλλη δήλωση, ή έκθεση ή αναγγελία, ή αί¬ 
τηση (εκτός από εκείνες για έκδοση πιστοποιητικού ή αντιγράφου, για 
τις οποίες παρακάτω αριθ. 14), ή ένσταση, ή προσφυγή ή κλήση μάρ¬ 
τυρα, ή πραγματογνώμονα ή τεχνικού συμβούλου, ή διαιτητή ή γνω¬ 
στοποίηση αυτών ή πρόσκληση για υποβολή της διαφοράς σε διαιτησία, 
ή οποιοδήποτε άλλο έγγραφο που απευθύνεται και γίνεται κατάθεσή 
τους στο Πρωτοδικείο, ή στον Προϊστάμενο του Πρωτοδικείου, ή στον 
Πρόεδρο Πρωτοδικών, ή στον Πρωτόδικη, ή στον Εισαγγελέα Πρωτο¬ 
δικών ή στον Εισηγητή Δικαστή, ή στον Εισηγητή πτώχευσης ή στο 
Διαιτητικό Δικαστήριο ή στον Εντεταλμένο με Πρωτοδικειακή απόφαση 
Δικαστή, ή στον Γραμματέα αυτών, σε κάθε παράσταση στα,προαναφε- 
ρόμενα Δικαστήρια, Δικαστές και Δικαστικές Αρχές και Όργανα, σε 
κάθε παραγγελία για επίδοση επιταγής για εκτέλεση απόφασης, ή πρα¬ 
κτικών ή οποιοσδήποτε άλλου τίτλου, εκτελεστού, των προαναφερομέ- 
νων Δικαστηρίων, Δικαστών και Δικαστικών Αρχών και Οργάνων, σε 
κάθε εντολή, για εκτέλεση αυτών, σε κάθε κατασχετήριο στα χέρια τρί¬ 
του με βάση αυτά, στο πινάκιο των Δικαστηρίων αυτών για κάθε εγ¬ 
γραφή, δραχμές 200. 

Σε κάθε έφεση κατ’ αποφάσεων των Δικαστηρίων αυτών, δραχμές 
400. Σε κάθε δε, αναίρεση κατ’ αυτών, δραχμών 800. 

Σε κάθε παραγγελία για επίδοση επιταγής για εκτέλεση, ή κατασχε¬ 
τηρίου στα χέρια τρίτου, ταυτόχρονα σε περισσότερα πρόσωπα, γίνεται 
επικόλληση τέλους στο ένα μόνον από τα επιδιδόμενα, μνημονεύεται 
όμως η επικόληση αυτή, στα άλλα. 

ΕΦΕΤΕΙΟ 

3. Σε κάθε δικόγραφο, ή διαδικαστικό έγγραφο, η έκθεση, ή δήλωση 
ή αίτηση (εκτός από αυτές για έκδοση πιστοποιητικού ή αντιγράφου για 
τις οποίες παρακάτω υπ’ αριθμ. 14), ή κλήση μάρτυρα ή πραγματο¬ 
γνώμονα ή τεχνικού συμβούλου ή διαιτητού, ή γνωμοστοποίηση αυτών, 
ή οποιοδήποτε άλλο έγγραφο που απευθύνεται και γίνεται κατάθεση στο 
Πολιτικό Εφετείο, ή στον Εισηγητή του Εφετείου, ή στον Εντεταλμένο 
Δικαστή με απόφαση του Εφετείου ή στο Γραμματέα του Πολιτικού 
Εφετείου, σε κάθε παράσταση στα προαναφερόμενα Δικαστήρια, Δικα¬ 
στές και Δικαστικές Αρχές και Όργανα, σε κάθε παραγγελία για επί¬ 
δοση επιταγής για εκτέλεση απόφασης, ή πρακτικών, ή οποιοσδήποτε 
άλλου τίτλου εκτελεστού των προαναφερόμενων Δικαστηρίων, Δικα¬ 
στών και Δικαστικών Αρχών και Οργάνων, σε κάθε εντολή για εκτέλεση 
αυτών σε κάθε κατασχετήριο στα χέρια τρίτου, με βάση αυτά, στο πινά¬ 
κιο του παραπάνω Δικαστηρίου, για κάθε εγγραφή δραχμές 400. 

Σε κάθε αναίρεση κατ’ απόφασης του Δικαστηρίου αυτού, δραχμές 
800. 

Σε περίπτωση παραγγελίας για επίδοση επιταγής για εκτέλεση, ή 
κατασχετηρίου στα χέρια τρίτου, ταυτόχρονα σε περισσότερα πρόσωπα, 
γίνεται επικόλληση τέλους στο ένα μόνον από τα επιδιδόμενα, μνημο¬ 
νεύεται όμως η επικόλληση αυτή, στα άλλα. 

ΣΤΑ ΠΟΙΝΙΚΑ ΔΙΚΑΣΤΗΡΙΑ ΚΑΙ ΑΡΧΕΣ 

4. Σε κάθε μήνυση, ή έγκληση, ή έκθεση παραίτησης από έγκληση, ή 
οποιαδήποτε άλλη έκθεση, ή αίτηση (εκτός από αυτές για έκδοση πιστο¬ 
ποιητικού ή αντιγράφου, για τις οποίες παρακάτω αριθμ. 14) ή υπό¬ 
μνημα οποιαδήποτε άλλο έγγραφο προς οποιαδήποτε κατηγορούσα σε 
ποινικές υποθέσεις Αρχή, ή οποιοδήποτε Ποινικό Συμβούλιο, ή οποιον- 
δήποτε Ποινικό Ανακριτή, ή οποιονδήποτε Ποινικό Προανακριτή, ή 
οποιονδήποτε Ποινικό Γραμματέα, ή οποιανδήποτε για Ποινικές υποθέ¬ 
σεις Αρχή δρχ. 100. 

5. Σε κάθε παράσταση, για υπεράσπιση κατηγορουμένου ή πολιτι-, 
κώς ενάγοντος ή αστικώς υπευθύνου, ή κατά την απολογία κατηγορου¬ 
μένου καθώς και σε κάθε δικόγραφο, ή διαδικαστικό έγγραφο, ή αίτηση 
ή κλήση: 

α) Στο Πταισματοδικείο ή στον Πταισματοδίκη, ή σε οποιονδήποτε 
Προανακριτή δραχμές 120. β) στο Πλημμελειοδικείο ή σε κάθε ισό- 
βαθμο Δικαστήριο ή στο Αγορανομικό Δικαστήριο ή στο Συμβούλιο 


Πλημμελειόδικών, ή σε κάθε ισόβαθμο Ποινικό Συμβούλιο, ή σε κάθε 
ισόβαθμο Ποινικό Ανακριτή, δρχ. 200, γ) στο Ναυτοδικείο, ή στο Στρα¬ 
τοδικείο, ή στο Αεροδικείο ή στο Ποινικό Εφετείο, ή σε κάθε ισόβαθμο 
Ποινικό Δικαστήριο ή στο Συμβούλιο Εφετών, ή σε κάθε άλλο ισόβαθμο 
Συμβούλιο, δρχ. 400 δ) Στο Κακουργιοδικείο (εκτός από αυτούς που 
διορίζονται αυτεπάγγελτα) ή στα Αναθεωρητικά Ποινικά Δικαστήρια, ή 
σε κάθε ισόβαθμο Ποινικό Δικαστήριο, δρχ. 800. 

6. Σε κάθε δικόγραφο, ή κλήση μάρτυρα ή πραγματογνώμονα ή τε¬ 
χνικού συμβούλου για τα παρακάτω Δικαστήρια, ή γνωστοποίηση αυ¬ 
τών, σε κάθε παραγγελία για επίδοση επιταγής προς εκτέλεση ή οποιου- 
δήποτε άλλου τίτλου εκτελεστού, σε κάθε εντολή για εκτέλεση αυτών, 
καθώς και σε κάθε κατασχετήριο στα χέρια τρίτου με βάση αυτά: α) του 
Πταισματοδικείου, ή κάθε άλλου ισόβαθμου Ποινικού Δικαστηρίου, 
δρχ. 120. β) το Πλημ/κείου ή του Αγορανομικού Δικαστηρίου, ή κάθε 
άλλου ισόβαθμου Ποινικού Δικαστηρίου, δρχ. 200, γ) του Ναυτοδικείου 
ή του Στρατοδικείου, ή του Αεροδικείου, ή του Ποινικού Εφετείου, ή 
κάθε άλλου ισόβαθμου Ποινικού Δικαστηρίου δρχ. 400 6) του Κακουρ- 
γιοδικείου, ή των αναθεωρητικών Στρατιωτικών Ποινικών Δικαστη¬ 
ρίων, ή κάθε άλλου ισόβαθμου Ποινικού Δικαστηρίου, δρχ. 800. 

Σε παραγγελία, για επίδοση επιταγής για εκτέλεση ή κατασχετηρίου 
στα χέρια τρίτου, ταυτόχρονα σε περισσότερα πρόσωπα, γίνεται επικόλ¬ 
ληση τέλους μόνο στο ένα από τα επιδιδόμενα, μνημονεύεται όμως η 
επικόλληση αυτή, στα άλλα. . __ 

7. Σε κάθε έκθεση ενδίκου μέσου (εκτός από αναίρεση, για την οποία 
παρακάτω) ή βοηθήματος, σε οποιονδήποτε κι αν ασκείται, κατ’ απόφα- 

οής: .. “ 

α) Του Πταισματοδικείου, ή κάθε άλλου ισόβαθμου Ποινικού Δικα¬ 
στηρίου, δραχμές 200, β) Του Πλημμελειοδικείου ή του Αγορανομικού 
Δικαστηρίου, ή κάθε άλλου ισόβαθμου Ποινικού Δικαστηρίου, καθώς 
και εναντίον κάθε βουλεύματος δραχμές 400;\γ) Του Ναυτοδικείου, ή 
του Στρατοδικείου, ή το Αεροδικείου ή του Ποινικού Εφετείου, ή κάθε 
άλλου ισόβαθμου Ποινικού Δικαστηρίου, ^ή·“·;υϋ Κακουργιοδικείου, 
δραχμές 800. 

Προκειμένου δε για,αναίρεση.γενμιά, δραχμές 800. 

ΣΤΑ ΔΙΟΙΚΗΤΙΚΑ ΔΙΚΑΣΤΗΡΙΑ 

8. Σέ κάθε προσφυγή, ή οποιοδήποτε άλλο δικόγραφο ή διαδικαστικό 
έγγραφο, σε κάθε αίτηση (εκτός από εκείνες για προτίμηση, ή έκδοση 
πιστοποιητικού ή αντιγράφου, για τις οποίες παρακάτω υπ ? αριθμ. 14), 
η έκθεση, ή δήλωση, ή κλήση μάρτυρα ή πραγματογνώμονα ή τεχνικού 
συμβούλου, ή γνωστοποίηση αυτών, ακόμα δε και σε κάθε υπόμνημα, 
που απευθύνονται στο Διοικητικό Πρωτοδικείο, ή στον προϊστάμενο του 
Διοικητικού Πρωτοδικείου, ή στον Πρόεδρο του Διοικητικού Πρωτοδι¬ 
κείου, ή στον Γραμματέα του Διοικητικού Πρώΐοδικείου, σε κάθε παρά¬ 
σταση στα προαναφερόμενα Δικαστήρια και Δικαστικές Αρχές και Όρ¬ 
γανα και σε κάθε ένδικο μέσον πού απευθύνεται καί δικάζεται στα προα¬ 
ναφερόμενα Δικαστήρια, Δικαστικές Αρχές-και Όργανα, δρχ.’200. ^ 

Σε κάθε έφεση κατ’ αποφάσεως του Δικαστηρίου αυτού που εκδικάζε- 
ται από το Διοικητικό Εφετείο ή από οποιοδήποτε άλλο ισόβαθμο'Δικα- 
στήριο, δραχμές 400, σε κάθε δε αίτηση αναίρεσης ή ακύρωσης κατ’ 
απόφασης του Διοικητικού Πρωτοδικείου,, δραχμές 800. 

9. Εκτός από τις περιπτώσεις του άρθρου 1 του Ν. 702/77 (για τις 
οποίες παρακάτω), σε κάθε ανακοπή, αίτηση αναθεώρησης, αίτηση 
διόρθωσης ή ερμηνείας, παρέμβαση, δικόγραφο πρόσθετων λόγων, η 
οποιοδήποτε άλλο δικόγραφο ή διαδικαστικό έγγραφο, αίτηση επανασυ- 
ζήτησης, αίτησης αναστολής, ή οποιαδήποτε άλλη αίτηση (εκτός από 
αυτές για προτίμηση ή έκδοση πιστοποιητικού ή αντίγραφο, για. τις 
οποίες παρακάτω αριθ. 14) ή έκθεση, ή δήλωση, ή κλήση μάρτυρα ή 
πραγματογνώμονα ή τεχνικού συμβούλου, ή γνωστοποίηση αυτών, κα¬ 
θώς και σε κάθε υπόμνημα, προς το Διοικητικό Εφετείο, ή τον Προϊστά¬ 
μενο του Διοικητικού Εφετείου, ή τον Πρόεδρο του Διοικητικού Εφε¬ 
τείου, ή τον Γραμματέα του Διοικητικού Εφετείου και σε κάθε παρά¬ 
σταση στα προαναφερόμενα Δικαστήρια και Δικαστικές Αρχές και Όρ¬ 
γανα, δραχμές 400. 

Σε κάθε δε αίτηση αναίρεσης κατ’ απόφασης του Διοικητικού Εφε¬ 
τείου δραχμές 800. 

Σε κάθε αίτηση ακύρωσης διοικητικής πράξης, ή οποιουδήποτε άλ¬ 
λου δικογράφου ή διαδικαστικού εγγράφου ή οποιασδήποτε αίτησης 

(εκτός από αυτές για προτίμηση, ή έκδοση αντιγράφου, ή πιστοποιητι¬ 
κού, για τις οποίες παρακάτω αριθ. 14) ή έκθεση, ή δήλωση, ή κλήση 
μάρτυρα ή πραγματογνώμονα ή τεχνικού συμβούλου, ή γνωστοποίηση 
αυτών, καθώς και σε κάθε υπόμνημα, σε υποθέσεις των οποίων η εκδί¬ 
καση έχει υπαχθεί στα Διοικητικά Εφετεία με το άρθρο 1 του Ν. 702/ 
77, στο Διοικητικό Εφετείο, ή στον Προϊστάμενο του Διοικητικού Εφε- 
τείου, ή στον Πρόεδρο του Διοικητικού Εφετείου, ή στον Γραμματέα του 
Διοικητικού Εφετείου, σε κάθε παράσταση για τέτοιες υποθέσεις, στα 
προαναφερόμενα Δικαστήρια, Δικαστικές Αρχές και Όργανα, καθώς 
και σε κάθε δικόγραφο ενδίκου μέσου κατ’ απόφασης του Διοικητικού 
Εφετείου, για τέτοιες υποθέσεις, δραχμές 800. 

10. Σε κάθε άλλη εξώδικη πρόσκληση ή δήλωση, σε κάθε αίτηση για 
διαιτησία στο Επιμελητήριο, ή Χρηματιστήριο Εμπορευμάτων, ή αξιών, 
ή Δικηγορικό Σύλλογο, σε κάθε αναγγελία πιστωτή προς τον Υπάλληλο 
του Πλειστηριασμού ή τον Υποθηκοφύλακα, σε κάθε δήλωση στο Συμ¬ 
βολαιογράφο για συνέχιση πλειστηριασμού, σε κάθε παραγγελία για έκ¬ 
δοση επιταγής ή σε κάθε εντολή για εκτέλεση οποιοσδήποτε άλλου εκτε¬ 
λεστού τίτλου, σε κάθε κατασχετήριο στα χέρια τρίτου, με βάση οποιο- 
δήποτε άλλο εκτελεστό τίτλο, στη μία από τις περιλήψεις εγγραφής υπο- 
θήκης ή προσημείωσης και σε κάθε αίτηση προς Υποθηκοφύλακα, σε 
κάθε μετάφραση εγγράφου για υποστήριξη πολιτικής, ποινικής διοικη¬ 
τικής και πειθαρχικής υπόθεσης, σε κάθε κατά το άρθ. 138 του Κώδικα 
των Δικηγόρων συντασσόμενο λογαριασμό ή ισολογισμό ή πίνακα για 
υποστήριξη ή υπεράσπιση δίκης ή άλλης υπόθεσης, σε κάθε ένσταση, ή 
προσφυγή ή αντίρρηση, ή αίτηση θεραπείας, ή υπόμνημα, ή οποιαδή¬ 
ποτε αίτηση (εκτός από εκείνες για έκδοση πιστοποιητικού ή αντιγρά¬ 
φου για τις οποίες παρακάτω αριθ. 14) ή δήλωση (φορολογική κ.λπ.) 
προς οποιαδήποτε Δημόσια, ή Δημοτική ή Κοινοτική Αρχή, ή Νομικό 
Πρόσωπο Δημοσίου Δικαίου, ή Πρωτοβάθμια Επιτροπή, ή Πρωτοβάθ¬ 
μιο Πειθαρχικό Συμβούλιο, ή άλλο Πρωτοβάθμιο Συμβούλιο, καθώς 
και σε κάθε παράσταση στο Επιμελητήριο ή Χρηματιστήριο, ή Δικηγο¬ 
ρικό Σύλλογο ή Συμβολαιογράφο, ή Πρωτοβάθμια Επιτροπή, ή Πρω¬ 
τοβάθμιο Συμβούλιο, ή οποιαδήποτε φορολογική ή άλλη αρχή, δραχμές 
100 . 

Σε οποιοδήποτε έγγραφο, με το οποίο προσβάλλεται σε Δευτεροβάθ¬ 
μια Επιτροπή ή Συμβούλιο απόφαση Πρωτοβάθμιας Επιτροπής ή Συμ¬ 
βουλίου, καθώς και σε κάθε παράσταση σ’ αυτά, δραχμές 400. 

Σε κάθε εξώδικη πρόσκληση ή δήλωση, ή παραγγελία για επίδοση 
επιταγής για εκτέλεση, ή κατασχετήριο, στα χέρια τρίτου ταυτόχρονα 
σε περισσότερα πρόσωπα, γίνεται επικόλληση τέλους στο ένα μόνον από 
τα επιδιδόμενα, μνημονεύεται όμως η επικόλληση αυτή, στα άλλα. 

11. Σε κάθε έγγραφη γνωμοδότηση, με εξαίρεση αυτές του Νόμου 
περί επιτροπείας, για νομικά θέματα η οποία πρέπει να μνημονεύεται 
στην απόφαση που θα εκδοθεί και να γίνεται προσάρτησή της σ’ αυτή 
καθώς και σε κάθε εντολή προς Συμβολαιογράφο για την ενέργεια Πλει- 
στηριασμού του Ν.Δ. της 17.7.1923 δραχμές 2000. 

12. Σε κανονισμό αβαρίας, από κάθε δικηγόρο κανονιστή, δραχμές 
5000. 

13. Σε κάθε αντίγραφο που εκδίδεται από δικηγόρο, σύμφωνα με το 
άρθρο 52 του Κώδικα των Δικηγόρων, δραχμές 50. 

14. Σε κάθε αίτηση, που απευθύνεται, προς τους Γραμματείς, των 
Πολιτικών ή Ποινικών Διοικητικών Δικαστηρίων, ή Εισαγγελιών, ή 
Επιτροπών, ή Συμβουλίων για την χορήγηση κάθε είδους αντιγράφου ή 
πιστοποιητικού, δραχμές 50. 

θ’ 2. Τα ανωτέρω τέλη του εδαφίου ΘΊ καταβάλλονται υποχρεωτι- 
κώς και υπό ιδιωτών (μη δικηγόρων) άρθρ. 3 παρ. 1 του Ν. 1229/ 
1944 (ΦΕΚ 39 και άρθρο 1 του Ν.Δ. 466/1974 ΦΕΚ 187). 

2) Η εισφορά που προβλέπεται από το άρθρο 9 παρ. 3 όπως ισχύει 
μετά την τροποποίησή του με το Π.Δ/γμα 155/3.4.1986 (ΦΕΚ 60/ 
1986 τ.Α’) για την αναγνώριση μετοχικών ετών, αναπροσαρμόζεται 
και ορίζεται σε δραχμές τριάντα χιλιάδες (30.000) για κάθε έτος άνω 
του 30ού έτους μέχρι της πραγματικής του ηλικίας. 

3) Η εισφορά που προβλέπεται από το άρθρο 9 παρ. 6, όπως ισχύει 
μετά την τροποποίησή του με το Π.Δ/γμα 155/3.4.1986 (ΦΕΚ 60/ 
1986 τ.Α') αναπροσαρμόζετοιι και ορίζεται σε δραχμές τριάντα χιλιάδες 
(30.000) για κάθε έτος αναστολής ή διακοπής. 

4) Τα εδάφια Α', Β’ και Γ" του άρθρου 4 όπως ισχύει μετά την τροπο¬ 
ποίησή του με το Π.Δ/γμα 155/3.4.1986 (ΦΕΚ 60/1986 τ.Α') τρο¬ 


ποποιούνται ως εξής: 

«α) Εκείνων που για πρώτη φορά εγγράφονται ως μέλη του Ταμείου 
σε δραχμές πέντε χιλιάδες (5.000). 

β) Εκείνων που ήταν προηγούμενα δικηγόροι Πειραιά και αναδιορί- 
ζονται σε δραχμές πενήντα χιλιάδες (50.000). 

γ) Εκείνων που έχουν μετατεθεί από άλλο Πρωτοδικείο και εγγράφο- 
νται στο Ταμείο σε δραχμές διακόσιες χιλιάδες (200.000). 

δ) Εκείνων που ήταν υπάλληλοι του Δημοσίου ή Ν.Π.Δ.Δ. και μετά 
την αποβολή της υπαλληλικής τους αυτής ιδιότητας διορίσθηκαν δικη¬ 
γόροι έστω και αν ήταν δικηγόροι του Πρωτοδικείου Πειραιά, πριν απο¬ 
κτήσουν την παραπάνω υπαλληλική ιδιότητα σε δραχμές τετρακόσιες 
χιλιάδες (400.000). 

ε) Το δικαίωμα αναγνώρισης γάμου, σε δραχμές δέκα χιλιάδες 

( 10 . 000 ). 

στ) Το δικαιώμα αναγνώρισης τέκνων, γονέων, αδελφών σε δραχμές 
επτά χιλιάδες (7.000). 

ζ) Η εισφορά που καταβάλλει κάθε ασκούμενος πριν από την εγγραφή 
του στο σχετικό βιβλίο του Δικηγορικού Συλλόγου Πειραιά, σε δραχμές 
πεντακόσιες (500). * 

η) Η εισφορά των μετόχων Δικηγόρων του Ταμείου για μεν την προ¬ 
αγωγή τους στο Εφετείο σε δραχμές οκτώ χιλιάδες (8.000), για δε την 
προαγωγή τους στον Άρειο Πάγο σε δραχμές είκοσι χιλιάδες (20.000). 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 6 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝΟΝ. ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 198 
Διαγωνισμός για την πλήρωση θέσεων Παρέδρων Πρωτοδικείων Διοι¬ 
κητικών Δικαστηρίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψή: 

1. Το άρθρο 111 παράγραφοι 1 και 2 του Νόμου 1756/1988 με τί¬ 
τλο «Κώδικας οργανισμού δικαστηρίων και κατάσταση δικαστικών λει¬ 
τουργών» (ΦΕΚ 35). 

2. Σύμφωνη γνωμοδότηση της Ολομέλειας του Συμβουλίου της Επι¬ 
κράτειας διατυπωθείσα στο πρακτικό 4 του έτους 1989. 

Με πρόταση του Υπουργού Δικαιοσύνης, αποφασίζουμε: 

"Αρθρο 1 

Προκήρυξη διαγωνισμού 

1. Η πλήρωση των θέσεων Παρέδρων πρωτοδικείων των διοικητι¬ 
κών δικαστηρίων που ορίζονται κατά τη διαδικασία του άρθρου 111 
παρ. 1 του Κώδικα οργανισμού δικαστηρίων και κατάσταση δικαστι¬ 
κών λειτουργών (Ν. 1756/1988) γίνεται με διαγωνισμό διενεργού- 
μενο σύμφωνα με τις διατάξεις του παρόντος διατάγματος. Ο διαγωνι¬ 
σμός προκηρύσσεται με απόφαση του Υπουργού της Δικαιοσύνης μετά 
από πρόταση του Γενικού Επιτρόπου της Επικράτειας των τακτικών 
διοικητικών δικαστηρίων. 

2, Η προκήρυξη, η οποία αναφέρει τον αριθμό των θέσεων και την 
ημέρα ενάρξεως του διαγωνισμού, δημοσιεύεται στην Εφημερίδα της 
Κυβερνήσεως, σε τρεις ημερήσιες εφημερίδες της Πρωτεύουσας και μία 
της Θεσσαλονίκης και τοιχοκολλάται στα γραφεία της Γραμματείας της 
Γενικής Επιτροπείας. Η τελευταία δημοσίευση πρέπει να γίνεται δύο 
τουλάχιστον μήνες πριν από την οριζόμενη ημερομηνία ενάρξεως του 
διαγωνισμού. Ευρύτερη γνωστοποίηση του διαγωνισμού μπορεί να γίνει 
με τα μέσα μαζικής ενημερώσεως και με κάθε άλλο πρόσφορο τρόπο 

πριν από τη λήξη της προθεσμίας υποβολής αιτήσεων συμμετοχής στο 
διαγωνισμό.,, 

3. Ο διαγωνιζόμενος διεξάγεται στην Αθήνα και σε τόπο που ορίζεται 
από την Επιτροπή διαγωνισμού. 

Άρθρο 2 

Επιτροπή διαγωνισμού 

1. Η εξέταση των υποψηφίων γίνεται από πενταμελή Επιτροπή απο- 
τελοΰμενη από: α) ένα Αντιπρόεδρο του Συμβουλίου της Επικράτειας ή 
Σύμβουλο Επικράτειας, ως πρόεδρο, β) δύο Προέδρους Εφετών διοικη¬ 
τικών δικαστηρίων και γ) δύο Καθηγητές ή Αναπληρωτές Καθηγητές 
του Νομικού Τμήματος του Πανεπιστημίου Αθηνών, ως μέλη. Καθήκο¬ 
ντα γραμματέα της Επιτροπής εκτελεί υπάλληλος της γραμματείας των 
διοικητικών δικαστηρίων με βαθμό α'. 

2. Τον πρόεδρο της Επιτροπής και τον αναπληρωτή του, καθώς και 
τα υπό στοιχ. β’ μέλη της Επιτροπής με τους αναπληρωτές τους, ορίζει 
ο Πρόεδρος του Συμβουλίου της Επικράτειας. Τα υπό στοιχ. γ' μέλη και 
οι αναπληρωτές τους ορίζονται από τον Πρόεδρο του Νομικού Τμήμα¬ 
τος. Τον γραμματέα της Επιτροπής με τον αναπληρωή του ορίζει ο Γε¬ 
νικός Επίτροπος της Επικράτειας. Η Επιτροπή συγκροτείται με από¬ 
φαση του Υπουργού Δικαιοσύνης που τοιχοκολλάται στα γραφεία της 
Γραμματείας της Γενικής Επιτροπείας δέκα πέντε τουλάχιστον ημέρες 
πριν από την έναρξη του διαγωνισμού. 

3. Εάν υπάρχει ανάγκη εξετάσεως υποψηφίου στη λογιστική ή σε 
ξένη γλώσσα που δεν είναι γνώσή σε τρία τουλάχιστον μέλη της Επι¬ 
τροπής, ο Πρόεδρος της Επιτροπής ορίζει ένα ή δύο ή τρεις κατά περί¬ 
πτωση Παρέδρους ή Εισηγητές του Συμβουλίου της Επικράτειας ή 
Εφέτες ή Προέδρους Πρωτοδικών ή Πρωτόδικες των διοικητικών δικα¬ 
στηρίων, ως ειδικούς εξεταστές. 

4. Δεν επιτρέπεται να συμμετέχει ως μέλος, ειδικός εξέτασής ή 
γραμματέας της Επιτροπής συγγενής διαγωνιζομένου μέχρι και του τε¬ 
τάρτου βαθμού ή πρόσωπο που έχει ιδιαίτερη φιλία ή έχθρα με διαγωνι- 
ζόμενο. 

5. Η Επιτροπή του διαγωνισμού αποφασίζει κατά πλειοψηφία για 
όλα τα θέματα που αφορούν τη διεξαγωγή του διαγωνισμού. 

Άρθρο 3 

Υποψήφιοι 

Στο διαγωνισμό έχουν δικαίωμα συμμετοχής: 

α) δικαστικοί λειτουργοί, β) δικηγόροι με διεή δικηγορία, γ) Πτυ- 
χιούχοι νομικού τμήματος ανώτατου εκπαιδευτικού ιδρύματος της ημε¬ 
δαπής ή ισότιμου της αλλοδαπής, εφόσον είναι κάτοχοι διδακτορικού δι¬ 
πλώματος νομικών ή πολιτικών επιστημών ή κάτοχοι διπλώματος με¬ 
ταπτυχιακών νομικών σπουδών που απονέμεται από ανώτατο εκπαι¬ 
δευτικό ίδρυμα της ημεδαπής ή ισότιμο της αλλοδαπής μετά από παρα¬ 
κολούθηση τουλάχιστον ενός έτους μεταπτυχιακών μαθημάτων και ει¬ 
δικές εξετάσεις, δ) δικαστικοί ή διοικητικοί υπάλληλοι ή υπάλληλοι νο¬ 
μικών προσώπων δημοσίου δικαίου κατηγορίας ΠΕ με τριεή υπηρεσία 
από τη λήψη του πτυχίου νομικού τμήματος και ε) μαθητές ή απόφοιτοι 
του Τμήματος Διοικητικής Δικαιοσύνης της Εθνικής Σχολής Δημόσιας 
Διοίκησης. 

Άρθρο 4 

Υποβολή αιήσεως συμμετοχής 

1. Οι ενδιαφερόμενοι να μετάσχουν στο διαγωνισμό, υποβάλλουν στη 
Γραμματεία της Γενικής Επιτροπείας δέκα πέντε τουλάχιστον πλήρεις 
ημέρες πριν από την έναρξη του διαγωνισμού, αίτηση με τα νόμιμα δι- 
καιολογητικά απευθυνόμενη στον Πρόεδρο της Επιτροπής του διαγωνι¬ 
σμού. Τα δικαιολογητικά αυτά ορίζονται στην προκήρυξη. 

2. Στην αίτηση συμμετοχής αναγράφονται το όνομα, το επώνυμο και 


τα ονόματα του πατέρα και της μητέρας του υποψηφίου και σημειώνεται 
η διεύθυνση κατοικίας του. 

Άρθρο 5 

Έλεγχος δικαιολογητικών 

1. Η Επιτροπή του διαγωνισμού συνέρχεται μέσα σε πέντε ημέρες 
από τη λήξη της προθεσμίας του προηγούμενου άρθρου και αφού ελέγξει 
τις αιτήσεις συμμετοχής και τα δικαιολογητικά, καταρτίζει α) πίνακα 
στον οποίο καταχωρούνται με αλφαβητική σειρά οι υποψήφιοι που έχουν 
τα τυπικά προσόντα και β) πίνακα των αποκλεισμένων με αναφορά του 
λόγου αποκλεισμού. Ο παραπάνω πίνακας καθώς και ο πίνακας των 
αποκλειομένων από το διαγωνισμό τοιχοκολλώνται στο γραφείο της 
Γραμματείας της Γενικής Επιτροπείας. 

2. Η επιτροπή καταρτίζει το πρόγραμμα του διαγωνισμού, ορίζοντας 
και τον τόπο διεξαγωγής του. Το πρόγραμμα τοιχοκολλάται τρεις του¬ 
λάχιστον ημέρες πριν από την έναρξη του διαγωνισμού στο γραφείο της 
Γραμματείας της Γενικής Επιτροπείας. 

Άρθρο 6 
Εξεταστέα ύλη 

Η εξεταστέα ύλη περιλαμβάνει τα εξής μαθήματα: 

α) συνταγματικό, β) διοικητικό, γ) αστικό και εμπορικό, δ) φορολο¬ 
γικό, ε) διοικητική δικονομία και στοιχεία διοικητικής εκτέλεσης, στ) 
αρχές δικαίου κοινωνικής ασφαλίσεως, ζ) στοιχεία πολιτικής δικονο¬ 
μίας και η) στοιχεία δικαίου των Ευρωπαϊκών Κοινοτήτων. 

Άρθρο 7 
Βαθμολογία 

Η ικανότητα των εξεταζομένων βαθμολογείται από κάθε μέλος της 
επιτροπής με τους εξής βαθμούς και αριθμούς: 

Άριστα: 14 και 15 ·*■ 

Λίαν Καλώς: 11, 12 και 13 

Καλώς: 8, 9 και 10 

Σχεδόν Καλώς: 5, 6 και 7 

Μετρίως: 2,3 και 4 

Κακώς: 0 και 1 

Άρθρο 8 

Στάδια διαγωνισμού 

Η εξέταση των διαγωνιζομένων διεξάγεται σε δύο στάδια, προκριμα¬ 
τικό και τελικό. 

Άρθρο 9 

Προκριματικό στάδιο 

Το προκριματικό στάδιο περιλαμβάνει α) γραπτή εξέταση σε πρα¬ 
κτικό θέμα που συνδυάζει γενικές γνώσεις σε ένα ή περισσότερους κλά¬ 
δους του δικαίου από την εξεταστέα ύλη του άρθρου 6 του παρόντος δια¬ 
τάγματος και β) γραπτή ανάπτυξη θέματος γενικότερης νομικής παι¬ 
δείας, που αποβλέπει κυρίως στη διακρίβωση των αναλυτικών και συν¬ 
θετικών ικανοτήτων του υποψηφίου στην ανάπτυξη του θέματος. 

Άρθρο 10 
Γ ραπτή εξέταση 

1. Το πρακτικό θέμα είναι κοινό για όλους τους υποψηφίους και κα¬ 
θορίζεται με κλήρο μεταξύ δύο θεμάτων που επιλέγει η Επιτροπή. Η 
κλήρωση διενεργείται από τον Πρόεδρο της Επιτροπής, παρουσία των 
εξεταζομένων. 

2. Στο θέμα γενικότερης νομικής παιδείας, οι υποψήφιοι επιλέγουν 
προς ανάπτυξη ένα από δύο θέματα που δίδονται από την Επιτροπή. 

3. Με την έναρξη της εξετάσεως απαγορεύεται στους εξεταζομένους 
κάθε επικοινωνία μεταξύ τους ή προς τα έξω. Επιτρέπεται σ’ αυτούς 
μόνο η χρήση των κειμένων των νόμων. Την εποπτεία ασκεί ένα από τα 
μέλη της Επιτροπής, συνεπικουρούμενο από διοικητικούς δικαστές που 
ορίζει ο Γενικός Επίτροπος. 

4. Στους εξεταζομένους παρέχεται χρόνος τεσσάρων ωρών για το νο¬ 
μικό θέμα και τριών ωρών για το θέμα γενικότερης νομικής παιδείας. Ο 
χρόνος υπολογίζεται από το τέλος της εκφωνήσεως του θέματος. Όταν 
συμπληρωθεί ο χρόνος, ο εξεταζόμενος οφείλει να παραδώσει το χειρό¬ 
γραφό του, έστω και αν αυτό είναι ημιτελές. 

Άρθρο 11 

1. Υποψήφιος ο οποίος δεν προσήλθε, για οποιοδήποτε λόγο, κατά 
την έναρξη της εξετάσεως ενός από τα θέματα του προκριματικού στα¬ 
δίου, δεν μπορεί να μετάσχει σ’ αυτήν και αποκλείεται από τον διαγωνι¬ 
σμό. 

2. Υποψήφιος που καταλαμβάνεται να αντιγράφει από μη επιτρεπό¬ 
μενο βιβλίο ή οποιοδήποτε χειρόγραφο, να χρησιμοποιεί σημειώσεις ή 
να συνεννοείται με άλλον υποψήφιο, αποβάλλεται από την αίθουσα και 
αποκλείεται από του διαγωνισμό. Σχετική ένδειξη για το λόγο της απο¬ 
βολής αναγράφεται από τον εποπτεύοντα στο γραπτό του υποψηφίου. 

Άρθρο 12 

1. Οι υποψήφιοι αναπτύσσουν τα θέματα σε φύλλα χάρτου τα οποία 
παρέχει η Επιτροπή και φέρουν την σφραγίδα της Γενικής Επιτροπείας 
της Επικράτειας των τακτικών διοικητικών δικαστηρίων και μονο¬ 
γραφή του Προέδρου της Επιτροπής. 

2. Απαγορεύεται η αναγραφή στα φύλλα αυτά οποιουδήποτε ονόμα¬ 
τος ή άλλου διακριτικού σημείου. Παράβαση της απαγορεύσεως αυτής 
παρέχει στην Επιτροπή την εξουσία να βαθμολογήσει το θέμα με τον 
βαθμό μηδέν. 

3. Το όνομα του εξεταζομένου γράφεται σε άλλο φύλλο χάρτου, το 
οποίο τοποθετείται σε φάκελο που φέρει επίσης την σφραγίδα της Γενι¬ 
κής Επιτροπείας και τη μονογραφή του Προέδρου της Επιτροπής. Ο φά¬ 
κελος αυτός, αφού σφραγισθεί από τον υποψήφιο, επικολλάται στο 
φύλλο όπου έγινε η ανάπτυξη του θέματος και παραδίδεται στον Πρόε¬ 
δρο της Επιτροπής, υ οποίος μονογράφει αμέσως μετά την τελευταία 
λέξη του γραπτού κοιι συγχρόνως αριθμεί τόσο το γραπτό του υποψη¬ 
φίου όσο και το φάκελλο κατά τη σειρά της παραδόσεως. 

Άρθρο 13 

1. Τα μέλη της Επιτροπής βαθμολογούν χωριστά ο καθένας κάθε γρα¬ 
πτό, στο οποίο και σημειώνεται ο βαθμός. Μετά τη βαθμολόγηση από 
όλους τους εξεταστές ανοίγεται ο φάκελλος και αναγράφεται δίπλα στο 
βαθμό το όνομα του υποψηφίου. 

2. Το άθροισμα του βαθμού του θέματος γενικότερης νομικής παι¬ 
δείας και του διπλάσιου του βαθμού του πρακτικού νομικού θέματος, 
διαιρούμενο δια τρία, αποτελεί το βαθμό του προκριματικού σταδίου. 
Γίνονται δεκτοί στο τελικό στάδιο του διαγωνισμοί οι υποψήφιοι που 
έχουν βαθμό τουλάχιστον 8 στο προκριματικό στάδιο. 

3. Τα ονόματα των επιτυχόντων αναγράφονται σε πίνακα με αλφα¬ 
βητική σειρά, χωρίς να σημειώνεται ο βαθμός. Ο πίνακας τοιχοκολλά- 
ται στο γραφείο της Γραμματείας της Γενικής Επιτροπείας. 

Άρθρο 14 
Τελικό στάδιο 

Το τελικό στάδιο περιλαμβάνει προφορική εξέταση στους κλάδους 
του δικαίου που αναφέρονται στο άρθρο 8 του παρόντος διατάγματος. Η 
εξέταση συνδυάζει ερωτήσεις επί θεωρητικών και πρακτικών θεμάτων, 
ώστε να μπορεί να εκτιμηθεί η κρίση και η ικανότητα του υποψηφίου 
κατά την εφαρμογή των νόμων. 

Άρθρο 15 

1. Οι υποψήφιοι κοιλούνται στην προφορική εξέταση κατά τη σειρά 
που ορίζει η Επιτροπή. Η εξέταση γίνεται σε δημόσια συνεδρίαση της 
Επιτροπής, ατομικώς ή κατά ομάδες υποψηφίων, κατά την κρίση της 
Επιτροπής. 

2. Μετά την εξέταση κάθε υποψηφίου, τα μέλη της Επιτροπής βαθ¬ 
μολογούν μυστικά και ο καθένας χωριστά τον υποψήφιο. Ο μέσος όρος 
των πέντε βαθμών αειοτελεί την βαθμολογία της προφορικής εξετά¬ 
σεως. 


3. Υποψήφιος που δεν προσήλθε για οποιοδήποτε λόγο κατά την ορι- 
σθείσα γι’ αυτόν ημέρα εξετάσεως αποκλείεται από τον διαγωνισμό. 

Άρθρο 16 

Εξέταση σε ξένη γλώσσα και στη λογιστική 

Κατά το τελικό στάδιο οι υποψήφιοι εξετάζονται, εφόσον το έχουν δη¬ 
λώσει με την αίτηση συμμετοχής τους στο διαγωνισμό και α) στις ξένες 
γλώσσες αγγλική, γαλλική, γερμανική ή ιταλική και β) στη λογιστική. 
Η εξέταση στην ξένη γλώσσα συνίσταται σε γραφή καθ’ υπαγόρευση κει¬ 
μένου 20 έως 30 στίχων από νομικό σύγγραμμα της γλώσσας αυτής 
και μετάφρασή του στα ελληνικά. Τα κείμενα επιλέγονται κατά περί¬ 
πτωση από την επιτροπή ή τους ειδικούς εξεταστές. Στους διαγωνιζόμε- 
νους δίνεται προθεσμία μιάμισης ώρας, από τη λήξη της εκφώνησης του 
κειμένου, για τη μετάφρασή του. Χρήση λεξικού ή οποιουδήποτε άλλου 
βιβλίου απαγορεύεται. Η εξέταση στη λογιστική συνίστατααι σε γραπτό 
πρακτικό θέμα από το γενικό μέρος της λογιστικής, που επιλέγεται από 
την επιτροπή ή τους ειδικούς εξεταστές. Στους διαγωνιζόμενους δίνεται 
προθεσμία δύο ωρών από τη λήξη της εκφώνησης, για να γράψουν την 
απάντηση. Χρήση οποιουδήποτε βοηθήματος απαγορεύεται. Υποψή¬ 
φιος που δεν προσήλθε για οποιοδήποτε λόγο κατά την έναρξη της εξε¬ 
τάσεως ενός από τα θέματα αυτά θεωρείται ότι βαθμολογήθηκε στο 
θέμα αυτό με μηδέν. Στις περιπτώσεις του παρόντος άρθρου έχουν ανά¬ 
λογη εφαρμογή οι διατάξεις των άρθρων 7, 10 παρ. 3, 11 παρ. 2, 12 
και 13 παρ. 1. 

Άρθρο 17 

Καθορισμός τελικής βαθμολογίας 

1. Οι βαθμοί του προκριματικού και του τελικού σταδίου, αθροιζόμε¬ 
νοι και διαιρούμενοι δια του δύο, παρέχουν τον τελικό βαθμό του υποψη¬ 
φίου. Θεωρείται ως καταρχήν επιτυχών στο διαγωνισμό ο υποψήφιος 
που έλαβε τελικό βαθμό τουλάχιστον 8. Εφόσον ο υποψήφιος λάβει 
βαθμό τουλάχιστον 8 σε μία ή περισσότερες ξένες γλώσσες ή τη λογι¬ 
στική, προστίθενται στον τελικό βαθμό τόσα δέκατα πέμπτα της μονά¬ 
δας όσες είναι οι από το 8 και πάνω μονάδες του βαθμού που έλαβε σε 
κάθε ξένη γλώσσα και στη λογιστική. Ο καθορισμός της σειράς επιτυ¬ 
χίας στο διαγωνισμό κανονίζεται από τον τελικό βαθμό, όπως αυτός 
διαμορφώνεται με την παραπάνω προσαύξηση. 

2. Σε περίπτωση ισοβαθμίας γίνεται κλήρωση. 

3. Βάσει της τελικής σειράς επιτυχίας καταρτίζεται ο πίνακας των 
επιτυχόντων μέχρι του αριθμού των θέσεων που προκηρύχθηκαν. Ο πί¬ 
νακας αυτός, υπογραφόμενος από τον πρόεδρο, τα μέλη και το γραμμα¬ 
τέα της Επιτροπής, διαβιβάζεται στο Υπουργείο Δικαιοσύνης μαζί με τα 
πρακτικά διεξαγωγής του διαγωνισμού. 

Άρθρο 18 
Σειρά διορισμού 

1. Η σειρά διορισμού σε θέσεις Παρέδρων πρωτοδικείων διοικητικών 
δικαστηρίων καθορίζεται από τη σειρά επιτυχίας στο διαγωνισμό. 

2. Η σειρά διορισμού μεταξύ των αποφοίτων του Τμήματος Διοικητι¬ 
κής Δικαιοσύνης της Εθνικής Σχολής Δημόσιας Διοίκησης και των επι- 
τυχόντων στο διενεργούμενο βάσει του διατάγματος αυτού ιδιαίτερο 
διαγωνισμό, καθορίζεται από το χρόνο καταρτίσεως των πινάκων επι- 
τυχόντων στην εξέταση που προβλέπει το άρθρο 22 παρ. 1 του Ν. 
1388/1983, όπως έχει τροποποιηθεί με το άρθρο 23 περ. η' του Ν. 
1586/1986 και στον ιδιαίτερο διαγωνισμό αντίστοιχα. 

3. Εάν οι πίνακες επιτυχόντων καταρτισθούν την ίδια ημέρα προη¬ 
γούνται κατά το διορισμό οι απόφοιτοι του Τμήματος Διοικητικής Δι¬ 
καιοσύνης της Εθνικής Σχολής Δημόσιας Διοίκησης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ)" 


Στον Υπουργό Δικαιοσύνης αναθέτουμε τη δημοσίευση και εκτέλεση 
του παρόντος διατάγαμτος. 

Αθήνα, 6 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

’ 0 ΥΠΟΥΡΓΟΣ ΔΙΚΑΙΟΣΥΝΗΣ 

ΓΙΑΝΝΗΣ ΣΚΟΥΛΑΡΙΚΗΣ 

. 4 —-— 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

' , (5) 

1. Στο ΦΕΚ 42 (τεύχος Α') της 8.2.89 στο οποίο δημοσιεύτηκε το 
Π.Δ. '93/2.2.89 γίνονται οι εξής διορθώσεις: 

Στην πρώτη σελίδα στήλη α', στο στίχο 8 το άρθρο «187» αντικαθί¬ 
σταται με το ορθό «17». Επίσης στο στίχο 17 η αριθ. 605/1988 γνω¬ 
μοδότηση αντικαθίσταται μεστήν ορθή «606/1988». 

2. Στη δεύτερη σελίδα, α' στήλη, στίχο 8 μεταξύ των λέξεων «κατά» 
και «προβλεπόμενα» προστίθεται το άρθρο «τα», καθώς και στο στίχο 36 
να διαγράφεται τό «άρθρο 8» και γράφεται το ορθό «του άρθρου 5». 

Επίσης στο στίχο 47 μεταξύ των λέξεων «και καταγραφή», προστίθε¬ 
ται το άρθρο «η». 

Στη β’ στήλη, στίχο 20 διαγράφεται ο αριθμός «3)» και γράφεται ο 
ορθός «3.». 

Στο στίχο 30 διαγράφονται οι λέξεις «εργασιών του Ο.Λ.Π. και η πα¬ 
ρακολούθηση των». 


3. Στην τρίτη σελίδα α' στήλη, στίχο 41, διαγράφεται η λέξη «σχε¬ 
τικά» και γράφεται η ορθή «σχετικών». 

Στη β' στήλη, στίχο 14, διαγράφεται ο αριθμός «(4)» και γράφεται ο 
ορθός «3». ·. ·. 

Στο στίχο 59 διαγράφεται η λέξη «πλοίο» και γράφεται η ορθή 
«πλοίου». 

4. Στην τέταρτη σελίδα, β’ στήλη, στίχο 29, προστίθεται μεταξύ των 
λέξεων «και» «μέριμνα» το άρθρο «η». 

5. Στην πέμπτή σελίδα, α’ στήλη, στίχο 17, διαγράφεται η λέξη «ορ¬ 
γάνωση» και γράφεται η ορθή «οργάνωσης». 

6. Στην έκτη σελίδα, α' στήλη, στίχο 50 μεταξύ των λέξεων «επιδί¬ 
ωξη είσπραξης» προστίθεται το άρθρο «της». , 

7. Στην έβδομη σελίδα, α’ στήλη, στίχο 35, διαγράφεται η λέξη 
«Απλούστευσις» γράφεται η ορθή «Απλούστευσης». 

8. Στην όγδοη σελίδα, α' στήλη, στίχο 28 διαγράφεται η λέξη «συ« 
ντήρηση» και γράφεται η ορθή «συντήρησης». 

9. Στην ένατη σελίδα, α' στήλη, στίχο 10 διαγράφεται η τελεία και 

αντ’ αυτής τίθεται κόμμα. Επίσης διαγράφεται η λέξη «Ύστερα» γράφε¬ 
ται η ορθή «ύστερα». · ■ Γ 1 

10. Στη δέκατη σελίδα, β’ στήλη, στίχο 40, διαγράφεται ο «Ν. 

1191» και να γράφεται ο ορθός «Ν. 1199»; ’ 

11. Στην ενδεκάτη σελίδα, α’ στήλη, στίχο 13 διαγράφεται η λέξη 
«ναυτικού» και γράφεται η ορθή «Ναυτικού». 

12. Στη δέκατη τρίτη σελίδα, β' στήλη, στίχο 33, διαγράφεται η λέξη 

«ΠΕ» και γράφεται η ορθή «ΤΕ». , ; 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




